Ungesabi ...

Nginawe

Ngaletinye tikhatsi siyesaba futsi akunandzaba kutsi sinemandla kangakanani nobe-ke sibadzala kangakanani. Kepha Nkulunkulu etindzaweni letinengi eBhayibhelini wenta tingcondvo tetfu kutsi tikhululeke.

“Ngako-ke ungesabi, ngobe mine nginawe;

ungajabhi, ngobe mine nginguNkulunkulu wakho.

Ngitakucinisa ngikusite,

ngiyakukubamba ngesandla sami sekudla lesilungile.”

ISAYA 41:10

“Ningabesabi lababulala umtimba kodvwa babe bangeke bawubulale umphefumulo; lokungenani, mesabeni Yena, lokwati kubulala umtimba nemphefumulo kokubili esihogweni. Abatsengwa yini boncedze lababili ngesenti? Noko kute nome munye longawa phansi afe ngaphandle kwemvume yeYihlo. Kodvwa kini kubalwe ngisho netinwele tonkhe tenhloko yenu. Ngako-ke ningesabi; ngobe nine nibaluleke kakhulu kunaboncedze labanyenti.”

MATEWU 10:28-31

Libhayibheli lisicinisekisa ngekunakekela kwaNkulunkulu lokunelutsandvo

Simakadze usibane sami

nensindziso yami.

Ngiyakwesaba bani?

Simakadze uyinqaba yami

yekufihla kuphila kwami.

Pho, ngubani lengingamesaba?

TIHLABELELO 27:1

“Ningatfutfumeli, ningesabi.

Angizange ngikumemetele yini loku,

ngakhuluma ngako kungakenteki kadzeni?

Nine nibofakazi bami.

Kukhona yini lomunye Nkulunkulu ngaphandle kwami?

Cha, kute lelinye Lidvwala,

kute nalinye lengilatiko.”

ISAYA 44:8

Tsemba kulunga kwaNkulunkulu

Simakadze, umusa wakho

ufikela amazulwini,

kwetsembeka kwakho kufikela emafini.

Kulunga kwakho kunjengetintsaba letinkhulu,

tincumo takho tijule njengelwandle.

Simakadze, ulondvolota bantfu netilwane.

Yebo, Nkulunkulu,

umusa wakho uligugu lelikhulu.

Bantfu basemhlabeni bayakhosela

emtfuntini wetimphiko takho.

Badla indvodla yekudla,

badzimate besutse endlini yakho,

ubanatsise emanti

emfuleni wakho wentfokoto,

ngobe nguwe umtfombo wekuphila,

kukhanya sikubona ekukhanyeni kwakho.

Chubeka nawo lowo musa wakho,

kulabo labakwatiko,

uchubeke nekulunga kwakho

kulabacotfo ngenhlitiyo.

TIHLABELELO 36:5-10

Kodvwa iNkhosi yetsembekile, iyawunicinisa, ineluse, iniphephise kuLomubi.

2 KUBASETHESALONIKA 3:3

“Shangatsi Simakadze angakubusisa akugcine.

Shangatsi Simakadze angakhanyisa buso bakhe kuwe, abe nemusa kuwe.

Shangatsi Simakadze angaphakamisela buso bakhe ngakuwe, akuphe nekuthula.”

NUMERI 6:24-26

*Imibhalo yemavesi itsetfwe eBhayibhelini leSiswati 1996.

Ishicilelwe yabuye futsi yasatjalaliswa yiNhlangano yeteLibhayibheli yaseNingizimu Afrika.

www.biblesociety.co.za

Bibles and audio Bibles are available on the BibleSA-app